ཉེ་བའི་ཆར།ཁ་ལོ་པས་སྣུམ་འཁོར་གྱི་མདུན་ངོས་གསལ་པོར་མཐོང་ཐུབ་པའི་ཆེད་དུ།མདུན་ལྗོངས་སྟོན་ཆས་ཤིག་མདུན་ངོས་ཀྱི་ཤེལ་སྒོའི་གཤམ་དུ་སྒྲིག་སྦྱོར་བྱེད་ཐུབ་ཡོད་ལ།གང་ཞིག་དང་སྣུམ་འཁོར་གདོང་ཐུག་བྱེད་ལ་ཉེ་སྐབས།རང་འགུལ་ངང་ཁ་ལོ་པར་ཉེན་བརྡ་གཏོང་ཐུབ་པའི་ཡོ་ཆས་ཀྱང་བཟོས་ཡོད།དེ་མིན་འཁོར་སྐར་བརྒྱུད་དེ་རང་ཉིད་ད་ལྟ་གང་དུ་ཡོད་པ་དང༌།རང་ཉིད་ཀྱི་སྐྱོད་ཡུལ་ས་གནས་སུ་ལམ་གང་ཞིག་བརྒྱུད་ན་འགོག་རྐྱེན་མེད་པར་དུས་ཚོད་ཐུང་ཤོས་ནང་སླེབས་ཐུབ་པའི་བརྡ་སྟོན་དང༌།ལམ་ཁ།ས་བཀྲ་བཅས་སྟོན་ཆས་སྒྲིག་སྦྱོར་བྱེད་ཐུབ་ཡོད་དོ།།།།